२. अनुसन्धानमा समस्याः विश्वविद्यालयको मुख्य उद्देश्य पठनपाठन भए पनि अनुसन्धान पनि एउटा अर्को अपरिहार्य विधानै हो । प्रायः अनुसन्धानका शोधपत्र प्रथमतः प्रमाणपत्र प्राप्त गर्ने, अनि त्यसपछि दराजमा थन्क्याउने सिवाय केही हुन सकेनन् । कक्षा लिन अल्छी गर्ने प्राध्यापकहरूले अनुसन्धानको नारा लगाई न त अनुसन्धान गर्छन् न त पढाउने काम नै गर्छन् । त्यसकारण, अब यो क्षेत्रमा आवश्यक सुधार गरिहाल्नुपर्ने भएको छ ।
